นาดิยะฮ์ มุรอด

นาดิยะฮ์ มุรอด บาซี ฏอฮา (; เกิด ค.ศ. 1993) เป็นนักเคลื่อนไหวด้านสิทธิมนุษยชนยาซีดีชาวอิรักที่อาศัยอยู่ในประเทศเยอรมนี ใน ค.ศ. 2014 เธอถูกลักพาตัวจากกูจู และถูกคุมตัวโดยรัฐอิสลามเป็นเวลาสามเดือน

มุรอดเป็นผู้ก่อตั้ง Nadia's Initiative องค์กรที่มีเป้าหมาย "ช่วยเหลือผู้หญิงและเด็กที่ตกเป็นเหยื่อของการสังหารหมู่ อาชญากรรมที่โหดร้าย และการค้ามนุษย์เพื่อรักษาและสร้างชีวิตกับสังคมใหม่"

ใน ค.ศ. 2018 เธอและเดนิส มูเควกีร่วมกันรับรางวัลโนเบลสาขาสันติภาพสำหรับ "ความพยายามในการหยุดการใช้ความรุนแรงทางเพศในฐานะอาวุธสงครามและความขัดแย้งทางทหาร" เธอยังเป็นชาวอิรักและผู้นับถือยาซีดีคนแรกที่ได้รับรางวัลโนเบล

ปัจจุบัน เธอเป็นผู้สนับสนุนเป้าหมายการพัฒนาอย่างยั่งยืนของเลขาธิการสหประชาชาติ

 อ้างอิง 

 แหล่งข้อมูลอื่น 

 Nadia's Initiative

 Yazda.org



หมวดหมู่:อดีตคนหาย
หมวดหมู่:ชาวอิรักที่อพยพไปประเทศเยอรมนี
หมวดหมู่:บุคคลที่ถูกลักพาตัว
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากเขตผู้ว่าการนิเนเวห์
หมวดหมู่:ผู้ได้รับรางวัลซาคารอฟ